**Opstaldningskontrakt**

Hestens navn:

Ejer/brugers navn:

Adresse:

Tlf.:

Mail:

Hesten står opstaldet til den til enhver tid gældende pris, som årligt tages op til vurdering.

Prisen er pt 1450 kr. for en pony og 1650 kr. for en hest pr. måned inkl. moms, og lejen betales månedsvis forud.

Alle hestene står i bokse og bliver lukket på fold og ind igen hver dag i vinterhalvåret, hvor de ligeledes fodres 3 gange dagligt. I sommerhalvåret går hestene på døgnfold, men bliver foder 1-2 gange dagligt efterbehov.

Der bliver lavet en foderplan for hver enkel hest i forhold til det foder som vi anvender. Foderplanen kan kun ændres efter aftale med os. Foder, hø og halm er inkluderet i den samlede pris for opstaldning.

Ønskes der brug af eget foder er dette for ejers egen regning, ligesom det er ejers ansvar at dette står klar ved fodringstidspunkterne, så hestene fodres samtidigt. Fodre man på andre tidspunkter, er det vigtigt at det ikke er til gene for de andre heste. Eget foder skal opbevares i lukkede plastbeholdere på halmloftet eller hos ejer selv.

Som opstalder har du mulighed for at bruge vores udendørs ridebane med lys, og der er ligeledes mulighed for benyttelse af diverse springmateriel. Ønsker du at anvende ridehuset, er der mulighed for køb af ridehus kort på årsbasis. Prisen for årskort er pt. 1.200 kr. inkl. moms. Alternativ koster det 50kr. pr. gang.

Du har mulighed for at leje vores hestetrailer for 100 kr. pr. dag såfremt den er ledig, til heste som er opstaldet her.

Som opstalder har du mulighed for at have dit udstyr i vores opvarmede sadelrum/rytterstue, hvor der ligeledes er mulighed for at benytte toilet og køkkenfaciliteter. Til hver boks hører 2 rum, 1 sadelholder og 1 knag til hovedtøj. Det er ikke tilladt at have beskidte og våde dækkener i sadelrummet, men der er mulighed for at have dem på halmloftet. Ligeledes er det ikke tilladt at opbevarer foder i sadelrummet, dog er det ok med heste bolsjer og lignende i lukkede plastbeholdere.

Inden ankomst skal din hest være tjekket for orm og behandlet om nødvendigt.   
Alle hestene på stedet tjekkes og behandles om nødvendigt for orm 2 gange årligt efter dyrlægens anvisninger. Vi står for at dette bliver gjort, men gødningsprøve og eventuel nødvendig behandling er for ejers regning.

*Krav til dig:*

Du står selv for:

* at hesten er passet med smed og vaccinationer
* at hesten er ansvarsforsikret
* at rydde op efter dig selv
* at din hest er taget ud af konsum

Herudover står du selv for udmugning, hvilket minimum skal gøres én gang om ugen i den periode hvor hestene står inde om natten, samt rengøring af krybbe og vandkop efter behov.

Du skal hjælpe med at passe alle hestene efter aftale sammen med de øvrige opstaldere, hvis vi ikke er hjemme.

Du skal deltage i turnusordning med staldvagt, som består i at klargøre boksene ved at jævne og strø halm, veje hø af efter skema, tjekke vandkopper og krybber mens hestene er på fold. Dette foregår efter tur. Der udleveres en kalender 1 måned frem, hvor vagterne fremgår. Således har man mulighed for at bytte indbyrdes, hvis man er forhindret den dag man har staldvagt.

Du skal deltage i driften af stedet. Det vil sige, at hjælpe til med hvad der kommer hen ad vejen som for eksempel at kalke og male stald, samle sten og grene på marken, lave hegn, hjælpe med indkøring af halm på loftet samt diverse rengøringsopgaver.

Der er mulighed for at enkelte heste kan komme på fuldpas mod pristillæg, hvis man ønsker at slippe for udmugning, staldvagter med videre.

Overholder du ikke ovenstående forbeholder vi os ret til at få bragt tingene i orden for ejers regning. Det samme gør sig gældende såfremt vi ikke kan få fat på ejer i forbindelse med akut sygdom eller skade på hesten.

*Uden for vores ansvar:*

Eventuel sygdom, hestens liv og førlighed, herunder skader som den måtte pådrage sig under opstaldning eller på folden.

Forsikring af det udstyr som du har hos os.

Brand, tyveri, alt færdsel og ophold på stedet for både hest og rytters vedkommende er på eget ansvar og skal forsikres af opstalderen.

*Opsigelse af kontrakt:*

Kontrakten kan opsiges fra begge sider med en måneds varsel til den 1. i måneden.   
Opstalderen kan ikke disponere over boksen til anden eller til andet formål.

Knebel den /

Opstalder Dyssegaardens hestepension